Pàislig

Tha Pàislig (Beurla: Paisley) na bhaile ann an Siorrachd Rinn Friù, air Galldachd an iar na h-Alba. A dh'aindheoin an ainm, tha Port-adhair Eadar-nàiseanta Ghlaschu ann am Pàislig. Tha am baile anns an àite-cathaireach Ghlaschu, le meadhan a' bhaile Ghlaschu 6.9 mìltean (11.1 km) air falbh gu sear. Tha Pàislig na phrìomh-bhaile dha Siorrachd Rinn Friù.

Bhathar a' smaoineachadh aig aon àm gun robh làrach an dùin Ròmanach, Vanduara (no Vandogara), a bh' ann am Pàislig. Tha seo air sgàth 's gu bheil an t-ainm Breatannach air a' bhaile (Gwen-dwr, "Uisge geal") coltach ris an ainm Ròmanach air a shon. Thathar a' creidsinn gun robh ainm a' bhaile agus an abhainn (Abhainn a' Chairt Bhàin) an aon rud aig an àm seo. Tha an t-ainm a' tighinn on Greugais basilika.

Anns an dàrna linn deug chaidh eaglais a stèidhichte agus dh'fhàs baile ma thimcheall. Am broinn linn, chaidh staid Abaid a choileanadh leis an eaglais. Dh'fhàs am baile ainmeil tron ochdamh is naoidheamh linntean deug air sgàth gnìomhachas clò, gu h-àraidh cotan leis a' phàtran shònraichte, Phàtran Phàislig.

Ged a tha e nas lugha na Glaschu, Dùn Èideann, Obar Dheathain no Dùn Deagh, 's e Pàislig an còigeamh baile as motha ann an Alba, anns a bheil tuilleadh daoine a' fuireach na Inbhir Nis no Sruighlea aig a bheil staid chathair-bhaile.

Chaidh am Mòd Nàiseanta a chumail ann am Pàislig sa bhliadhna 2013 agus a-rithist ann an 2023.

 Daoine ainmeil 
 Dòmhnall Ruadh Phàislig, bàrd Gàidhlig
 Fulton Mackay
 Gerard Butler
 John Byrne
 Kari Corbett
 Jim Dewar
 Joe Egan
 Graham Fulton
 Hector Nicol
 Robert Tannahill, bàrd Albannach
 Canon Kenyon Wright, diadhach agus neach-iomairt
 Mhairi Black, neach-poileataigs


 Iomraidhean 

Roinn-seòrsa:Paraiste Phàislig
Roinn-seòrsa:Comhairle Siorrachd Rinn Friù
Roinn-seòrsa:Bailtean na h-Alba
*